Styrkirnir eru veittir árlega . Þriggja manna nefnd , sem skipuð er fulltrúum frá Stofnun Árna Magnússonar í íslenskum fræðum , Bókmenntafræðistofnun Háskóla Íslands og Rithöfundafélagi Íslands , úthlutar styrkjunum . Í umsókn sinni skulu umsækjendur gera stutta en rækilega grein fyrir tilgangi með dvöl á Íslandi , dvalartíma , svo og menntun og störfum . Umsóknir skal senda fyrir 1. nóvember ár hvert : Stofnun Árna Magnússonar í íslenskum fræðum Alþjóðasvið Þingholtsstræti 29 101 Reykjavík Ísland Eftirtaldir hafa hlotið styrki Snorra Sturlusonar : Dr. François-Xavier Dillmann hefur þýðingu á þriðja bindi Heimskringlu á frönsku og undirbýr greinasafn um Ólafs sögu Haraldssonar ins helga . Dr. Inés García López vinnur við þýðingu á Kormákssögu á katalónsku en þýðingin verður sú fyrsta sinnar tegundar . Nelly Shulman rithöfundur vinnur að sinni sjöttu bók og mun stunda rannsóknir á sögu Íslands á 11. öld og tengingar Íslendinga við Kænugarð í Rússlandi . Dr. Sarah Baccianti , Queen’s University Belfast , til að rannsaka fræði í miðaldahandritum ; Dr. Lena Norrman , University of Minnesota , til að rannsaka munnlega geymd kvenna , einkum í sambandi við fornaldarsögur og Sturlungu ; Dr. Margaret Willson , University of Washington , til að fást við sögu Þuríðar Einarsdóttur formanns . Dr. Lorenzo Lozzi Gallo , dósent í norrænum fræðum við háskólann í Messínu á Ítalíu , til að vinna að þýðingum á Íslendingabók og Landnámu á ítölsku og skýringum . Alison Finlay , prófessor í enskum og íslenskum miðaldabókmenntum við Lundúnaháskóla , til að vinna að þýðingu á Sturlunga sögu á ensku . Dr. Nicole Dehé , prófessor við háskólann í Konstanz í Þýskalandi , til að vinna að rannsóknum á hljóðfalli og áherslum í íslensku máli . Seiichi Suzuki , prófessor við Kansai Gaidai háskóla í Japan , til að fást við rannsóknir á fornnorrænum bragarháttum . Dr. Emily Lethbridge , fræðimaður í Cambridge , Bretlandi , til að fást við varðveislu fjögurra fornsagna sem handritið AM 556a 4 to , svokölluð Eggertsbók , hefur að geyma . Dr. Patricia Pires Boulhosa , fræðimaður í Cambridge á Englandi , til að þýða Völuspá á portúgölsku og vinna að undirbúningi kynningar á íslenskum fornbókmenntum í Brasilíu . Dr. Philip Roughton , fræðimaður og þýðandi í Irvine í Kaliforníu , til að vinna að þýðingu á Vefaranum mikla frá Kasmír eftir Halldór Laxness og kynningu á rithöfundarferli Laxness í enskumælandi löndum . Dr. Anthony Faulkes , háskólakennari í Birmingham , til að vinna að forníslenskri lestrarbók handa enskum stúdentum . Dr. Edmund Gussmann , prófessor við kaþólska háskólann í Lublin í Póllandi , til að vinna að handbók um hljóðfræði , m.a. hljóðfræði íslensku , sem Cambridge University Press mun gefa út . Dr. Rory McTurk , dósent í íslenskum fræðum við háskólann í Leeds á Bretlandi , til að skrifa bók um íslenska málsögu á ensku . Dr. Thomas Krömmelbein , fræðimaður við Freie Universität Berlin , til að rannsaka handrit Snorra-Eddu . Jon Gunnar Jørgensen , þýðandi og fræðimaður við Oslóarháskóla , til að vinna að nýrri útgáfu á Ynglinga sögu .